תיאו קורביאנו

תיאודור אלכסנדר קורביאנו (באנגלית: Theodor Alexander Corbeanu; נולד ב-17 במאי 2002 בהמילטון שבאונטריו, קנדה) הוא כדורגלן קנדי המשחק בעמדת קשר הכנף בקבוצת גראסהופרס ציריך בהשאלה מוולברהמפטון וונדררס, ובנבחרת קנדה.

קריירת מועדונים 
קורביאנו גדל במחלקות הנוער של טורונטו ווולברהמפטון וונדררס. ב-16 במאי 2021 ערך את הופעת הבכורה שלו בקבוצה הבוגרת של וולברהמפטון וונדררס, בהפסד 0–2 לטוטנהאם הוטספר במסגרת המחזור ה-36 בפרמייר ליג לעונת 2020/2021.

ב-2 באוגוסט 2021 הושאל קורביאנו לשפילד ונסדיי מהפוטבול ליג הראשונה, במדיה ערך 13 הופעות ליגה והבקיע שני שערים. ב-6 בינואר 2022 הושאל קורביאנו למילטון קינס דונס מהפוטבול ליג הראשונה, במדיה ערך 17 הופעות ליגה והבקיע שער אחד.

ב-28 ביולי 2022 הושאל קורביאנו למשך עונה אחת לבלקפול מהפוטבול ליג צ'מפיונשיפ.

קריירה בינלאומית 
ב-25 במרץ 2021 ערך קורביאנו את הופעת הבכורה שלו בנבחרת קנדה, בניצחון 1–5 על נבחרת ברמודה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.

הוא היה חלק מסגל נבחרת קנדה בטורניר גביע הזהב 2021, וערך שלוש הופעות בטורניר, וכן הבקיע שער בניצחון 1–4 על נבחרת מרטיניק במסגרת שלב הבתים של הטורניר.

קישורים חיצוניים

הערות שוליים 

כדורגלנים רומנים
כדורגלנים קנדים
קשרי כדורגל קנדים
אונטריו: כדורגלנים
כדורגלני וולברהמפטון וונדררס
כדורגלני שפילד ונסדיי
כדורגלני בלקפול
כדורגלני ארמיניה בילפלד
כדורגלני גראסהופרס ציריך
כדורגלני נבחרת קנדה
כדורגלני גביע הזהב 2021
קנדים ממוצא רומני
ספורטאים קנדים באנגליה
ספורטאים קנדים בגרמניה
ספורטאים זרים באנגליה
ספורטאים רומנים בגרמניה
ספורטאים זרים בשווייץ
קנדים שנולדו ב-2002
רומנים שנולדו ב-2002